Bybelskool » Geloof
"Julle geloof is baie kosbaarder as goud."
So sê Petrus aan die begin van sy brief aan die vreemdelinge versprei in Klein-Asië (1 Pet. 1:7). Hy praat hier van die "geloof tot die saligheid", die geloof wat deur die wedergeboorte 'n krag van God geword het in ons en ons laat vertrou op 'n hiernamaals saam met God. Dit is 'n erfenis wat God aan ons belowe wat onverganklik is, deur niks besmet kan word nie, en nooit soos 'n blom sal verwelk nie.
Die egtheid van hierdie geloof word deur beproewinge getoets sodat dit al hoe suiwerder aan God kan vasgryp tot lof en eer aan Hom in hierdie lewe en die lewe wat kom.
Twyfel bedreig dié geloof, want dit kan jou koers laat verloor. Daarom moet ons as geloofsgemeenskap op mekaar ag slaan om deur ons bemoediging en aanmoediging die geloof lewend te hou.